CELEX: 32020R1041
Language: sl
Date: 2020-07-15 00:00:00
Title: Uredba (EU) 2020/1041 Evropskega parlamenta in Sveta z dne 15. julija 2020 o spremembi Uredbe (EU) št. 1303/2013 glede virov za posebno dodelitev za pobudo za zaposlovanje mladih

17.7.2020   
               
               
                  SL
               
               
                  Uradni list Evropske unije
               
               
                  L 231/4
               
            
         UREDBA (EU) 2020/1041 EVROPSKEGA PARLAMENTA IN SVETA
         z dne 15. julija 2020
         o spremembi Uredbe (EU) št. 1303/2013 glede virov za posebno dodelitev za pobudo za zaposlovanje mladih
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 177 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega ekonomsko-socialnega odbora (1),
         po posvetovanju z Odborom regij,
         v skladu z rednim zakonodajnim postopkom (2),
         ob upoštevanju naslednjega:
         
                     (1)
                  
                  
                     Uredba (EU) št. 1303/2013 Evropskega parlamenta in Sveta (3) določa skupna in splošna pravila, ki se uporabljajo za evropske strukturne in investicijske sklade.
                  
               
                     (2)
                  
                  
                     V splošnem proračunu Evropske unije za proračunsko leto 2020 (4) je bil spremenjen skupni znesek virov za pobudo za zaposlovanje mladih, in sicer s povečanjem odobritev za prevzem obveznosti za posebno dodelitev za pobudo za zaposlovanje mladih v letu 2020 za 28 333 334 EUR v tekočih cenah, s čimer se je skupni znesek odobritev za prevzem obveznosti za posebno dodelitev za pobudo za zaposlovanje mladih za celotno programsko obdobje povečal na 4 556 215 406 EUR v tekočih cenah.
                  
               
                     (3)
                  
                  
                     Za leto 2020 se dodatni viri v višini 23,7 milijona EUR v cenah iz leta 2011 financirajo iz skupne razlike do zgornje meje za obveznosti v okviru razlike do zgornje meje večletnega finančnega okvira za leta 2014–2020.
                  
               
                     (4)
                  
                  
                     Ker je nujno treba spremeniti programe, ki podpirajo pobudo za zaposlovanje mladih, da se dodatni viri za posebno dodelitev za pobudo za zaposlovanje mladih vključijo pred koncem leta 2020, je bilo primerno določiti izjemo od roka osmih tednov iz člena 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo.
                  
               
                     (5)
                  
                  
                     Uredbo (EU) št. 1303/2013 bi bilo zato treba ustrezno spremeniti.
                  
               
                     (6)
                  
                  
                     Ta uredba bi morala nujno začeti veljati dan po objavi v Uradnem listu Evropske
                        unije –
                  
               SPREJELA NASLEDNJO UREDBO:
         
            Člen 1
            Uredba (EU) št. 1303/2013 se spremeni:
            
                        (1)
                     
                     
                        v členu 91 se odstavek 1 nadomesti z naslednjim:
                        
                           „1.   Viri za ekonomsko, socialno in teritorialno kohezijo, ki so na voljo za proračunsko obveznost za obdobje 2014–2020, znašajo 330 105 627 309 EUR v cenah iz leta 2011, v skladu z letno razdelitvijo iz Priloge VI, od česar 325 938 694 233 EUR predstavlja skupne vire, dodeljene ESRR, ESF in Kohezijskemu skladu, 4 166 933 076 EUR pa predstavlja posebno dodelitev za pobudo za zaposlovanje mladih. Zneski virov za ekonomsko, socialno in teritorialno kohezijo se za namene načrtovanja in naknadne vključitve v proračun Unije indeksirajo za 2 % na leto.“;
                        
                     
                  
                        (2)
                     
                     
                        v členu 92 se odstavek 5 nadomesti z naslednjim:
                        
                           „5.   Viri za pobudo za zaposlovanje mladih znašajo 4 166 933 076 EUR, od česar 23,7 milijona EUR predstavlja dodatne vire za leto 2020. Ti viri se dopolnijo s ciljnimi naložbami ESS v skladu s členom 22 uredbe o ESS.
                           Države članice, ki so upravičene do dodatnih virov za posebno dodelitev za pobudo za zaposlovanje mladih, lahko zahtevajo, da se do 50 % teh dodatnih virov prenese v ESS, da tvorijo ustrezne ciljne naložbe ESS, kot je določeno v členu 22(1) uredbe o ESS. Takšen prenos se opravi v ustrezne kategorije regij, ki ustrezajo kategorizaciji regij, upravičenih do povečanja posebne dodelitve za pobudo za zaposlovanje mladih. Države članice zahtevajo prenos v zahtevku za spremembo programa v skladu s členom 30(1) te uredbe. Virov, dodeljenih za pretekla leta, ni dovoljeno prenesti.
                           Drugi pododstavek tega odstavka se uporablja za vse dodatne vire za posebno dodelitev za pobudo za zaposlovanje mladih, dodeljene v letih 2019 in 2020.“;
                        
                     
                  
                        (3)
                     
                     
                        Priloga VI se nadomesti z besedilom iz Priloge k tej uredbi.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. julija 2020
            
               
                  Za Evropski parlament
               
               
                  Predsednik
               
               D. M. SASSOLI
            
            
               
                  Za Svet
               
               
                  Predsednica
               
               J. KLOECKNER
            
         
         
            (1)  Mnenje z dne 10. junija 2020 (še ni objavljeno v Uradnem listu).
         
            (2)  Stališče Evropskega parlamenta z dne 8. julija 2020 (še ni bilo objavljeno v Uradnem listu) in odločitev Sveta z dne 14. julija 2020.
         
            (3)  Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).
         
            (4)  UL L 57, 27.2.2020, str. 1.
      
      
         
            PRILOGA
            
               
                  
                     „PRILOGA VI
                     
                        LETNA RAZDELITEV ODOBRITEV ZA PREVZEM OBVEZNOSTI ZA LETA 2014–2020
                     
                     Prilagojen letni profil (vključno z dopolnilnimi viri za pobudo za zaposlovanje mladih)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 2020
                              
                              
                                 Skupaj
                              
                           
                                 v EUR, po cenah iz leta 2011
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                              
                                 48 341 984 652 
                              
                              
                                 48 811 933 191 
                              
                              
                                 49 046 236 960 
                              
                              
                                 330 105 627 309 
                              
                           
               “